خاف الله

خاف الله
 كلماتها 
خاف الله ارحمني ما تظلمنيش خاف الله ريحني ما تتعبنيش

خاف الله

خاف الله يوم ما تغيب وتسيبني ولا تقوليش

واترجاك فين وفين توعدني أروح ما تجيش

خاف الله

لو كان الغدر ف طبعي كان أسهل منه ما فيش

لو كان الظلم ف دمي كنت أظلم ولا اخبيش

بس أنا ليا قلب يا ريته كان قاسي زيك

ودموعي تبقى ف خدي وبرضه عايزني أقابلك

ويقولولي أسامح

أرجع تاني واصالح

ولآخر مرة أبعت لك ولآخر مرة وحاقول لك

خاف الله

خاف من يوم تلاقيني وياك ومش وياك

خاف من يوم ينسيني عمري اللى عشته معاك

عهدي معاك مقيدني بحاجات كتير وحاجات

عايزاك بس توعدني وتعوض اللى فات

أنا مش باترجى قلبك

ولا طالبة رحمة منك

دا العمر كله عندك والعمر دا كان لك وحدك

ولآخر مرة أبعت لك ولآخر مرة وحاقول لك

الصبرحلو وجميل

لكن التمن غالي

يا خوفي بكرة تقاسيه وتقاسي ما جرى لي

ولآخر مرة أبعت لك ولآخر مرة وحاقول لك

خاف الله


 شوف كمان 

 ليستة اغانى فايزه احمد

تصنيف:اغانى فايزه احمد
تصنيف:اغانى باللغه المصريه
تصنيف:كلمات اغانى